Salam Fayyad med Israels utenriksminister Tzipi Livni ved Verdens økonomiske forum i Davos, 2008
**Salam Fayyad** (سلام فياض; født 12. april 1952 på Deir al-Ghusun i Vestjordanlandet i Jordan) er en palestinsk politiker og økonom. Han var statsminister i Den palestinske selvstyremyndigheten fra 2007 til 2013.

Fayyad regnes som en moderat og pragmatisk politiker og er blant de palestinske politikere som nyter stor respekt i den vestlige verden.

Liv og virke
------------

### Bakgrunn

Salam Fayyad er født i Deir al-Ghusun nordvest i det palestinske område som var blitt annektert av Jordan i 1950 - likesom resten av den øvrige Vestbredden. 

Han tok utdannelse ved American University of Beirut i 1975 og fikk *Master of Business Administration* fra det katolske St. Edward's University i Austin i Texas i 1980.

So tok han doktorgrad i økonomi fra University of Texas at Austin.

I årene 1987 til 2001 arbeidet han for Verdensbanken i Washington, D.C. og deretter for Det internasjonale pengefondet (IMF) ved dens avdeling i Jordan.

### Politiker i Den palestinske selvstyremyndighet

Fayyad var finansminister i Fatahs interimsregjering fra 2002 til 2005. Han dannet så sentrumspartiet *Den tredje vei*sammen bled blant annet Hanan Ashrawi og Yasser Abd Rabbo.

Ved valget i 2006 måtte partiet nøye seg med 2,4 prosent av stemmene i valget i de palestinske områdene i 2006, bare Fayyad og Ashrawi fikk mandat. Hamas vant valget og dermed måtte Fayyad gå av, men i mars 2007 ble han imidlertid finansminister nok en gang i en samlingsregjering bestående av Fatah og Hamas.

**Statsminister:** Hamas ble imidlertid fratatt regjeringsmakten av president Mahmoud Abbas i juni samme år, og Abbas approberte deretter Fayyad til statsminister i en overgangsregjering, som styrr på Vestbredden. Hamas styrer imidlertid fortsatt (2023) på Gazastripen. Fayyad ble utnevnt til statsminister i den palestinske selvstyremyndigheten den 15. juni 2007. Utnevnelsen, som ble godkjent av president Mahmoud Abbas på basis av «nasjonal krisesituasjon», ble ikke bekreftet av Palestinas lovgivende forsamling, som er den palestinske selvstyremyndighetens parlament. Den 13. april 2013 leverte Fayyad sin avskjedssøknad, som ble akseptert av president Abbas.

Fayyad anses av mange palestinere for å være alt for USA- og Israel-vennlig. Han har for eksempel fordømt vold mot Israel som skadelig for palestinernes nasjonale aspirasjoner, og sagt at palestinske flyktninger burde få bosette seg ikke på israelsk område men i det som ville bli den fremtidige palestinske stat. Han mente også at jøder måtte kunne tilbys statsborgerskap i denne palestinske stat.

Han er skeptisk mot en ensidig proklamasjon av en palestinsk stat. Etter hans mening måtte man i forkant for statlig palestinsk suverenitet først konsolidere sivilsamfunnet i økonomien.

Under Salam Fayyads reformer oppnådde Vestbredden en økonomisk vekst i 2009 på 8,5%, noe som var nesten så sterk fremgang som i Folkerepublikken Kina.

Referanser
----------

1. 1 2   www.aljazeera.net[Hentet fra Wikidata]
2. 1 2   Palestinian National Register of Citizens[Hentet fra Wikidata]
3. ↑   tempsreel.nouvelobs.com[Hentet fra Wikidata]
4. 1 2   www.google.ru[Hentet fra Wikidata]
5. ↑   www.europarl.europa.eu[Hentet fra Wikidata]
6. ↑   www.npc.org.au[Hentet fra Wikidata]
7. ↑   Encyclopædia Britannica Online, www.britannica.com[Hentet fra Wikidata]
8. ↑   www.newyorker.com[Hentet fra Wikidata]
9. ↑   web.archive.org[Hentet fra Wikidata]
10. 1 2   Mathematics Genealogy Project[Hentet fra Wikidata]
11. ↑  Dagbladet - Jeg gjør min plikt (13.4.2007)
12. ↑  Kershner, Isabel. «Salam Fayyad». *The New York Times*.
13. ↑  1980 MBA Graduate of St. Edward's University Arkivert 26. februar 2008 hos Wayback Machine. Arkivert 2008-02-26 hos Wayback Machine
14. ↑  «2011 Commencement Address»[*død lenke*], UT College of Liberal Arts.
15. 1 2 3 4  NTB - Fakta om Salam Fayyad (18.1.2010)
16. ↑  *Palestinian third way rises*. Ilene R. Prusher, CS Monitor, 13. desember 2005
17. ↑  Dagbladet - Klart for palestinsk samlingsregjering (16.3.2007)
18. ↑  Dagbladet - FAKTA To palestinske regjeringer (27.12.2007)
19. ↑  «Abbas lar statsministeren gå», *Aftenposten*, 13. april 2013.
20. 1 2  «Palästina: Regierungschef reicht Rücktritt ein». *fr-online.de*. 13. april 2013. Besøkt 19. desember 2014.
21. ↑  "Our Man in Palestine". Nathan Thrall, *The New York Review of Books*, 14. oktober 2010
22. ↑  www.haaretz.com
23. ↑  www.jpost.com
24. ↑  Philip Faigle (1. september 2010). «Nahost: Der fragile Boom der Westbank». *zeit.de*. Besøkt 19. desember 2014.

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** VIAF **·** GND **·** LCCN **·** ISNI **·** MGP **·** Munzinger (iba)
 |